**Kristen Anne Bell** (s. 18. heinäkuuta 1980 Detroit, Michigan, Yhdysvallat) on yhdysvaltalainen näyttelijä ja laulaja. Hänet tunnetaan muun muassa *Veronica Mars* -televisiosarjan nimiroolista.

Nuoruus
-------

Bell syntyi Detroitissa. Hänen äitinsä Lorelei (o.s. Flygier) on sairaanhoitaja ja isä Tom Bell uutistoimittaja sacramentolaisella televisiokanavalla. Bellin vanhemmat erosivat, kun hän oli kaksivuotias. Molemmat menivät myöhemmin uudelleen naimisiin. Bellillä on vanhempiensa uusien liittojen kautta yhteensä neljä sisarpuolta ja kaksi velipuolta. Bellin äiti on puolalaista syntyperää ja isä taas saksalaista, skotlantilaista ja irlantilaista sukujuurta.

Bell aloitti näyttelemisen 11-vuotiaana. Detroitin ulkopuolella sijaitseva Stagecrafter-niminen nuorisoteatteri etsi näyttelijöitä näytelmään *Raggedy Ann and Andy*. Bell kävi koe-esiintymässä kahteen eri rooliin ja pääsi lopulta mukaan näytelmään esittämään banaania. Näytelmän ohjaaja arvioi *Detroit Free Press* -lehden haastattelussa 2004, että rooli oli Bellille pettymys, mutta auttoi tätä kuitenkin luomaan uraa näyttämöllä.

Jo varhain teini-iässä kaunis ja vaaleahiuksinen Kristen herätti ihmisten huomiota ja hänen äidilleen sanottiin, että tyttö näyttäisi hyvältä valokuvissa. Lorelei alkoikin etsiä tyttärelleen sopivaa mallitoimistoa, jonka kautta Kristenille järjestyi paikka kuvauksiin. Jo ennen 13-vuotissyntymäpäiväänsä Kristen oli jo ehtinyt tehdä useita mainoskuvauksia Detroitin paikallisten yritysten mainoksiin. Mainoskuvausten myötä Bell tuli Detroitissa tunnetuksi ja hän pääsi mukaan myös paikallisen televisiokanavan mainoksiin. Mainosuran ohella hän alkoi opiskella yksityisopetuksessa näyttelemistä.

Bell valmistui ylioppilaaksi Detroitin lähistöllä sijainneesta katolisesta lukiosta. Tämän jälkeen muutti New Yorkiin ja aloitti opinnot New Yorkin yliopistossa 1998. Hän opiskeli maineikkaassa Tisch School of the Artsissa musiikkiteatteria. Opintojen ohessa hän työskenteli teattereissa. Hänen näyttämödebyyttinsä Broadwaylla oli vuonna 2001 näytelmässä *Tom Sawyerin seikkailut*. Vuonna 2002 hän esiintyi Broadwaylla näytelmässä *The Crucible*, jota tähdittivät Liam Neeson ja Laura Linney. Hän työskenteli myös pääroolissa näytelmässä *Reefer Madness*, joka oli Broadwayn ulkopuolella esitetty näytelmä. Bell muutti Los Angelesiin vuonna 2002, ystävystyttyään käsikirjoittaja Kevin Murphyn kanssa, ja alkoi saada useita vierailevia rooleja televisiosarjoista. Bell koe-esiintyi useisiin sarjoihin, mutta ei saanut heti vakituisia rooleja.

Ura
---

Bell teki ensimmäisen ison elokuvaroolinsa David Mamet’n elokuvassa *Spartan* (2004), jossa hän esitti kidnapattua nuorta naista. Samana vuonna hän sai pääroolin televisiosarjassa *Veronica Mars*. Sarjaa esitettiin syyskuusta 2004 toukokuuhun 2007. Sekä sarja että Bellin roolisuoritus saivat Yhdysvalloissa hyvät arvostelut.

Kristen Bell on näytellyt kahdessa televisiosarjan *Deadwood* jaksossa, ja hänellä on ollut sivurooleja myös *Everwoodissa* ja *Shieldissä*. Hän näytteli pääosaa Wes Cravenin ohjaamassa kauhuelokuvassa *Pulse* (2006) sekä sai Elle Bishopin roolin *Heroes*-televisiosarjasta. Bell on myös kertojaääni ja nimihenkilö televisiosarjassa *Gossip Girl*. Lisäksi hän näytteli elokuvassa *Fanboys* (2008) kaunista ja räväkkää Zoea. Hänellä on rooli myös elokuvassa *Lomaterapiaa* (2009), jossa hän esittää Cynthia-nimistä aviokriisissä olevaa naista. Vuonna 2010 Bell näytteli Christina Aguileran ja Cherin kanssa elokuvassa *Burleski*. Hän on antanut kasvonpiirteensä ja äänensä *Assassin’s Creed* -pelisarjassa esiintyvälle Lucy Stillmanille. Vuonna 2013 Bell antoi äänensä Disneyn prinsessasadun *Frozen – huurteinen seikkailu* prinsessa Annalle.

Vuonna 2014 Bell poikkesi jälleen teatterin puolelle, kun hän näytteli Sheilan roolin *Hair*-musikaalissa. Vuonna 2016 Bell näytteli komediaelokuvassa *Bad Moms*.

Yksityiselämä
-------------

Vuonna 2003 Bell alkoi seurustella käsikirjoittaja-tuottaja Kevin Mannin kanssa. Pari erosi vuonna 2007 suhteen kestettyä neljä vuotta. Pian eronsa jälkeen Bell tapasi marraskuussa 2007 näyttelijä Dax Shepardin. Pari kihlautui tammikuussa 2010 ja meni naimisiin Beverly Hillsissä lokakuussa 2013. Heillä on vuosina 2013 ja 2014 syntyneet tyttäret.

Bellillä on kolme koiraa: Lola, Shakey ja Sadie. Sadie pelastettiin Hurrikaani Katrinasta. Bell rakastaa eläimiä ja on ollut kasvissyöjä 11-vuotiaasta lähtien. Hän tekee myös aktiivisesti hyväntekeväisyystyötä.

Valikoitu filmografia
---------------------

*Pääartikkeli: Kristen Bellin filmografia*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 2004 | *Spartan* | Laura Newton |
| 2006 | *Fifty Pills* | Gracie |
| *Pulse* | Mattie |
| 2008 | *Forgetting Sarah Marshall* | Sarah Marshall |
| 2009 | *Lomaterapiaa* | Cynthia |
| 2010 | *When in Rome* | Beth |
| *Keikkaa pukkaa* | Sarah Marshall |
| *You Again* | Marni Olsen |
| *Burleski* | Nikki |
| 2011 | *Scream 4* | Chloe Garret |
| 2012 | *Safety Not Guaranteed* | Belinda St. Sing |
| *Hit & Run* | Annie |
| 2013 | *Movie 43* | Supergirl |
| *Some Girl(s)* | Bobbi |
| *The Lifeguard* | Leigh |
| 2014 | *Veronica Mars* | Veronica Mars |
| 2016 | *Bad Moms* | Kiki |
| *The Boss* | Claire Rawlings |
| 2017 | *How to Be a Latin Lover* | Cindy |
| *A Bad Moms Christmas* | Kiki |

 | 

| Ääninäyttelijänä |
| --- |
| Vuosi | Nimi | Rooli |
| 2002 | *Kissojen valtakunta* | Hiromi |
| 2009 | *Astro Boy* | Cora |
| 2013 | *Frozen – huurteinen seikkailu* | Anna |
| 2016 | *Zootropolis – eläinten kaupunki* | Priscilla |

 | 

| Televisio |
| --- |
| Vuosi | Sarja | Rooli |
| 2004–2007 | *Veronica Mars* | Veronica Mars |
| 2007–2012 | *Gossip Girl* | nimirooli (Gossip Girl), sarjan kertojaääni |
| 2012–2016 | *House of Lies* | Jeannie van der Hooven |
| 2016– | *The Good Place* | Eleanor Shellstrop |
| 2021 | *Gossip Girl 2021* | nimirooli (Gossip Girl), sarjan kertojaääni |

 |

Lähteet
-------

1. 1 2 3 4 5 6 7 8 9 10 11 12  Wang, Julia: Kristen Bell Biography *People*. Meredith Corporation.  Arkistoitu 29.8.2016. Viitattu 16.1.2013. (englanniksi)
2. 1 2 3 4 5 6  Kristen Bell Photos, Gossip, Bio & Review *AskMen*.  Arkistoitu 31.12.2016. Viitattu 16.1.2013. (englanniksi)
3. ↑  Kristen Bell’s Star Quality Is No Mystery on UPM *Pittsburgh Live*.  23.11.2004. Pittsburgh:  The Tribune-Review Publishing Co..  Arkistoitu 10.10.2009. Viitattu 31.12.2016. (englanniksi)
4. ↑  Michaud, Sarah: Daz Shepard and Kristen Bell Welcome Daughter Lincoln *People*.  28.3.2013. Meredith Corporation.  Arkistoitu 11.7.2018. Viitattu 31.12.2016. (englanniksi)

Aiheesta muualla
----------------

Lisätietoja aiheesta**Kristen Bell**Wikipedian sisarhankkeissa

* Kuvia Commonsissa
* Sitaattikokoelmia Wikisitaateissa

* Kristen Bell Box Office Mojossa. (englanniksi)
* Kristen Bell Internet Broadway Database.  (englanniksi)
* Kristen Bell TCM Movie Databasessa (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat
	+ 2

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |